Med den femte sejr i træk har AaB sikret sig en placering som nummer to i Superligaen i vinterpausen.

AaB vandt 2-0 i kampen mod Viborg mandag aften. Det er femte sejr i træk i superligaen. I aftens kamp var det Rasmus Jönsson, der scorede kampens første mål i første halvleg. Det skete efter 25 minutter. Og i anden halvleg var det Thomas Enevoldsen, der scorede i 65. minut. Dermed kan aalborgenserne gå til den tre måneder lange vinterpause med en placering som nummer to i superligaen. AaB har 34 point i denne sæson. Der er kun ét point op til FC København, der ligger på første pladsen.